
DR 31.7.2018                                                                    147                   

 
Program Sarjana Muda Syariah dan Undang-undang dengan kepujian yang 

ditawarkan oleh Universiti Sains Islam Malaysia (USIM) telah mendapat kelulusan tawaran 
program daripada Kementerian Pendidikan Tinggi (KPT). Program tersebut juga mendapat 
pengiktirafan kelayakan daripada Jabatan Perkhidmatan Awam dan mendapat akreditasi 
penuh daripada Agensi Kelayakan Malaysia.  

Justeru, graduan bagi program tersebut di USIM adalah setaraf dengan graduan 
program undang-undang di universiti awam yang lain dan boleh menjawat jawatan di sektor 
awam serta sektor swasta sebagai peguam sivil dengan syarat telah menduduki dan lulus 
peperiksaan Sijil Amalan Guaman (SAG) Malaysia di bawah Lembaga Kelayakan Profesion 
Undang-undang (LKPU).  

Kelulusan peperiksaan SAG adalah bagi membolehkan graduan tersebut 
menjalankan latihan dalam kamar bagi tujuan kemasukan sebagai peguam di mahkamah 
sivil. Status ini adalah berdasarkan pemberian status pengiktirafan bersyarat kepada USIM 
oleh LKPU pada Mei 2015.  

Bagi tujuan permohonan pengecualian daripada menduduki peperiksaan SAG, 
USIM telah melaksanakan keperluan akademik dan jaringan seperti mana yang telah 
ditetapkan oleh LKPU dan telah menjalani lawatan penilaian program pada 6 hingga 8 Mac 
2017.   

■2110 

 LKPU telah mengeluarkan keputusan bertarikh 4 April 2018 yang meminta USIM 
bersama pihak-pihak yang ditentukan oleh LKPU menganjurkan kursus enam bulan untuk 
graduannya bagi memenuhi keperluan pengiktirafan. Kini, USIM sedang memenuhi 
keperluan ini untuk menghadapi audit selanjutnya oleh LKPU pada April 2019. Kementerian 
ini juga ingin menyuarakan kepentingan perkara ini kepada LKPU kerana USIM adalah satu-
satunya universiti awam yang perlu menduduki peperiksaan Sijil Amalan Guaman seperti 
yang diambil oleh graduan undang-undang dari luar negara dan bukan seperti graduan 
undang-undang daripada universiti-universiti awam yang lain. 

 Justeru, kementerian menggesa pihak LKPU mempertimbangkan pengiktirafan 
penuh bagi graduan undang-undang USIM untuk beramal sebagai peguam bela dan peguam 
cara Mahkamah Sivil seperti graduan-graduan universiti awam yang lain. Maksudnya KPM 
telah mengiktiraf, LKPU sahaja yang belum mengiktiraf mereka sebab itu bagi KPM, kita 
menggesa LKPU supaya mengiktirafnya.  

 Puan Rusnah binti Aluai [Tangga Batu]: Jikalau usaha itu telah diadakan, kita 
menyambut baik. Oleh sebab saya telah didatangi oleh wakil daripada USIM mengatakan 
kalau mereka memerlukan mengambil CLP iaitu satu kursus yang diperlukan bagi graduan 
luar negara, walhal mereka adalah graduan dalam negara yang tidak perlu- yang telah 
maknanya mereka telah tahu apakah prosedur-prosedur tempatan di mahkamah kita. Jadi 
kalau telah diambil maklum, terima kasih.  

 Dr. Maszlee bin Malik: Berhubung dengan Yang Berhormat Ayer Hitam yang 
mengatakan beliau silap faham terhadap kenyataan bertulis yang telah dikeluarkan oleh 
Kementerian Pendidikan. Kalau tidak faham, tanyalah. Jangan terus buat statement dekat 
akhbar Cina. Apa yang menariknya, dia tidak buat kenyataan di akhbar berbahasa Melayu. 

 Datuk Seri Ir. Dr. Wee Ka Siong [Ayer Hitam]: Yang Berhormat. 

 Dr. Maszlee bin Malik: Jadi saya pun... 

 Datuk Seri Ir. Dr. Wee Ka Siong [Ayer Hitam]: Sekali lagi Peraturan Mesyuarat 
36(6). Saya tidak tahu siapa yang terjemahkan kepada Yang Berhormat. Apabila saya dapat 
jawapan pada hari Rabu, saya terus serahkan jawapan sebab semua pemberita di luar dia 
tulis dan Yang Berhormat Menteri sendiri telah buat statement lebih awal dalam bahasa Cina. 
Saya hanya menjawab selepas 3.30 petang. Itu bukannya yang saya buat, Yang Berhormat 
Menteri. Jadi Yang Berhormat Menteri, tidak adil bagi saya. Saya minta supaya perbetulkan 
statement ini. Terima kasih.  

  

 

 



Program Sarjana Muda Syariah dan Undang-undang dengan kepujian yang. ditawarkan oleh Universiti Sains Islam Malaysia (USIM) telah mendapat kelulusan tawaran program daripada Kementerian Pendidikan Tinggi (KPT). Program tersebut juga mendapat pengiktirafan kelayakan daripada Jabatan Perkhidmatan Awam dan mendapat akreditasi penuh daripada Agensi Kelayakan Malaysia. Justeru, graduan bagi program tersebut di USIM adalah setaraf dengan graduan program undang-undang di universiti awam yang lain dan boleh menjawat jawatan di sektor awam serta sektor swasta sebagai peguam sivil dengan syarat telah menduduki dan lulus peperiksaan Sijil Amalan Guaman (SAG) Malaysia di bawah Lembaga Kelayakan Profesion Undang-undang (LKPU). Kelulusan peperiksaan SAG adalah bagi membolehkan graduan tersebut menjalankan latihan dalam kamar bagi tujuan kemasukan sebagai peguam di mahkamah sivil. Status ini adalah berdasarkan pemberian status pengiktirafan bersyarat kepada USIM oleh LKPU pada Mei 2015. Bagi tujuan permohonan pengecualian daripada menduduki peperiksaan SAG, USIM telah melaksanakan keperluan akademik dan jaringan seperti mana yang telah ditetapkan oleh LKPU dan telah menjalani lawatan penilaian program pada 6 hingga 8 Mac 2017. #2110. LKPU telah mengeluarkan keputusan bertarikh 4 April 2018 yang meminta USIM bersama pihak-pihak yang ditentukan oleh LKPU menganjurkan kursus enam bulan untuk graduannya bagi memenuhi keperluan pengiktirafan. Kini, USIM sedang memenuhi keperluan ini untuk menghadapi audit selanjutnya oleh LKPU pada April 2019. Kementerian ini juga ingin menyuarakan kepentingan perkara ini kepada LKPU kerana USIM adalah satu- satunya universiti awam yang perlu menduduki peperiksaan Sijil Amalan Guaman seperti yang diambil oleh graduan undang-undang dari luar negara dan bukan seperti graduan undang-undang daripada universiti-universiti awam yang lain. Justeru, kementerian menggesa pihak LKPU mempertimbangkan pengiktirafan penuh bagi graduan undang-undang USIM untuk beramal sebagai peguam bela dan peguam cara Mahkamah Sivil seperti graduan-graduan universiti awam yang lain. Maksudnya KPM telah mengiktiraf, LKPU sahaja yang belum mengiktiraf mereka sebab itu bagi KPM, kita menggesa LKPU supaya mengiktirafnya. Puan Rusnah binti Aluai [Tangga Batu]: Jikalau usaha itu telah diadakan, kita menyambut baik. Oleh sebab saya telah didatangi oleh wakil daripada USIM mengatakan kalau mereka memerlukan mengambil CLP iaitu satu kursus yang diperlukan bagi graduan luar negara, walhal mereka adalah graduan dalam negara yang tidak perlu- yang telah maknanya mereka telah tahu apakah prosedur-prosedur tempatan di mahkamah kita. Jadi kalau telah diambil maklum, terima kasih. Dr. Maszlee bin Malik: Berhubung dengan Yang Berhormat Ayer Hitam yang mengatakan beliau silap faham terhadap kenyataan bertulis yang telah dikeluarkan oleh Kementerian Pendidikan. Kalau tidak faham, tanyalah. Jangan terus buat statement dekat akhbar Cina. Apa yang menariknya, dia tidak buat kenyataan di akhbar berbahasa Melayu. Datuk Seri Ir. Dr. Wee Ka Siong [Ayer Hitam]: Yang Berhormat. Dr. Maszlee bin Malik: Jadi saya pun... Datuk Seri Ir. Dr. Wee Ka Siong [Ayer Hitam]: Sekali lagi Peraturan Mesyuarat 36(6). Saya tidak tahu siapa yang terjemahkan kepada Yang Berhormat. Apabila saya dapat jawapan pada hari Rabu, saya terus serahkan jawapan sebab semua pemberita di luar dia tulis dan Yang Berhormat Menteri sendiri telah buat statement lebih awal dalam bahasa Cina. Saya hanya menjawab selepas 3.30 petang. Itu bukannya yang saya buat, Yang Berhormat Menteri. Jadi Yang Berhormat Menteri, tidak adil bagi saya. Saya minta supaya perbetulkan statement ini. Terima kasih.